|  |
| --- |
| PATVIRTINTA |
| Klaipėdos miesto savivaldybės tarybos |
| 2022 m. rugsėjo 28 d. sprendimu Nr. T1-228 |

**APLEISTO AR NEPRIŽIŪRIMO NEKILNOJAMOJO TURTO NUSTATYMO**

**TVARKOS APRAŠAS**

I SKYRIUS

BENDROSIOS NUOSTATOS

1. Apleisto ar neprižiūrimo nekilnojamojo turto nustatymo tvarkos aprašas (toliau – Aprašas) reglamentuoja nekilnojamojo turto objektų, kurie yra apleisti ar neprižiūrimi, nustatymo ir tokių objektų einamųjų metų sąrašo (toliau – Sąrašas) sudarymo bei keitimo procedūrą.
2. Aprašas parengtas vadovaujantis Lietuvos Respublikos nekilnojamojo turto mokesčio įstatymu, Lietuvos Respublikos statybos įstatymu, statybos techniniu reglamentu STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ ir kitais teisės aktais. Apraše vartojamos sąvokos atitinka minėtuose teisės aktuose apibrėžtas sąvokas.
3. Aprašo tikslas yra nustatyti nekilnojamąjį turtą, kuris yra apleistas ar neprižiūrimas, įvertinti savininkų veiksmus dėl šių objektų naudojimo, priežiūros, būklės gerinimo.

II SKYRIUS

**SĄRAŠO SUDARYMAS**

1. Į Sąrašą nekilnojamasis turtas (statinys) yra įtraukiamas, jei jis atitinka Lietuvos Respublikos nekilnojamojo turto mokesčio įstatymo 2 straipsnio 1 dalyje nustatytus kriterijus (kol Lietuvos Respublikos Vyriausybė ar jos įgaliota institucija nustatys kriterijus, kuriais remiantis nekilnojamasis turtas (statiniai) būtų įtraukiamas į apleisto ar neprižiūrimo nekilnojamojo turto sąrašą):

4.1. nekilnojamojo turto(statinio)būklė kelia pavojų jame ar arti jo gyvenančių, dirbančių ar kitais tikslais būnančių žmonių sveikatai, gyvybei ar aplinkai;

4.2. keliantis pavojųnekilnojamasis turtas(statinys) per viešojo administravimo subjekto, vykdančio statinių naudojimo priežiūrą, nustatytą terminą nebuvo suremontuotas, rekonstruotas ar nugriautas.

1. Nekilnojamąjį turtą (statinius), kuris yra apleistas ar neprižiūrimas, pagal 4 punkte nustatytus kriterijus identifikuoja Klaipėdos miesto savivaldybės administracijos (toliau – Savivaldybės administracija) padalinio, atliekančio statinių naudojimo priežiūrą, specialistai.
2. Savivaldybės padaliniai, turintys teisę atlikti nekilnojamojo turto (statinių) apžiūrą, Savivaldybės administracijos Statybos leidimų ir statinių priežiūros skyriui (toliau – Skyrius) teikia turimą informaciją apie identifikuotus objektus: adresą, savininką ir (ar) naudotoją (jei žinomas), techninės būklės apibūdinimą (keliantys pavojų) bei prideda turimą vaizdinę medžiagą (nuotraukas, žemėlapius ir pan.).
3. Skyrius, gavęs 6 punkte nurodytą informaciją, patikrina duomenis apie nurodyto nekilnojamojo turto savininkus, nustatytą turto paskirtį, kitą informaciją, inicijuoja patikrinimo vietoje procedūrą, prieš tai informavęs statinio ir (ar) patalpos (-ų) valdytoją (-us). Patikrinimo vietoje rezultatai fiksuojami teisės aktų nustatyta tvarka.
4. Skyrius, vadovaudamasis apžiūrų ir patikrinimo vietoje metu gautais duomenimis bei 10 punkte nurodytomis aplinkybėmis, sudaro Sąrašą ir teikia jį tvirtinti Klaipėdos miesto savivaldybės tarybai (toliau – Taryba).
5. Skyrius Tarybos sprendimu patvirtintą Sąrašą pateikia Savivaldybės administracijos Finansų skyriui.

III SKYRIUS

**SĄRAŠO KEITIMAS**

1. Asmenys, kurių nuosavybės teise valdomas nekilnojamasis turtas įrašytas į Sąrašą, galiSavivaldybei pateikti dokumentus, įrodančius, kad nekilnojamasis turtas neatitinka Aprašo   
   4.1–4.2 papunkčiuose išvardytų požymių arba kad atitiktis Aprašo 4.1–4.2 papunkčiuose išvardytiems požymiams yra sąlygotas vienos ar keleto šių aplinkybių:
   1. kai kompetentingos institucijos sprendimu yra nustatytas nuosavybės teisės (visų jos sudėtinių dalių – valdymo, naudojimo ir disponavimo) į nekilnojamąjį turtą, įtrauktą į Sąrašą, apribojimas (išskyrus šio turto disponavimo teisės areštą, turto areštą, uždėtą jo savininkui dėl neteisėtos veikos, ir šio turto įkeitimą ar hipoteką);
   2. kai turtu negalima naudotis ir jį valdyti dėl teisėsaugos institucijų (ar kitų kompetentingų institucijų) atliekamo tyrimo ar dėl sprendimo byloje, susijusioje su šiuo nekilnojamuoju turtu, įsiteisėjimo;
   3. kai dėl trečiųjų asmenų neteisėtų veiksmų nekilnojamasis turtas buvo suniokotas ir šis faktas buvo konstatuotas kompetentingos institucijos išvadoje ir nuo fakto konstatavimo praėjo ne daugiau kaip trys mėnesiai;
   4. kai nekilnojamojo turto savininkas gavo statybą leidžiantį dokumentą dėl į Sąrašą įrašyto objekto remonto, rekonstrukcijos, griovimo ir pradėjo vykdyti statybos darbus arba juos įgyvendino pagal projektą;
   5. kai turtas buvo įsigytas ne vėliau kaip trys mėnesiai po jo įrašymo į Sąrašą arba ne anksčiau kaip prieš tris mėnesius iki jo įrašymo į sąrašą dienos.

11. Nekilnojamojo turto objektas iš Sąrašo išbraukiamas Tarybos sprendimu.

IV SKYRIUS

BAIGIAMOSIOS NUOSTATOS

12. Kai Apraše nurodytais atvejais savininko nėra galimybės informuoti registruotu paštu (nėra deklaruota gyvenamoji ar buveinės vieta, deklaruotas išvykimas į kitą valstybę nenurodant tikslaus adreso ir pan.), jam siųstina informacija paskelbiama Klaipėdos miesto savivaldybės svetainėje www.klaipeda.lt ir nuo tokios informacijos paskelbimo dienos laikoma, kad savininkui tinkamai įteikta Apraše nurodyta informacija.

13. Savivaldybės interneto svetainėje www.klaipeda.lt paskelbiami į Sąrašą įtrauktų nekilnojamojo turto objektų unikalūs numeriai ir adresai. Informacija skelbiama 30 kalendorinių dienų.

14. Įrašytų į Sąrašą nekilnojamojo turto objektų savininkus Skyrius Lietuvos Respublikos viešojo administravimo įstatymo nustatyta tvarka informuoja apie mokesčio tarifo konkrečiam objektui nustatymą.

15. Nekilnojamojo turto objektų, išbrauktų iš Sąrašo, savininkams Skyrius praneša apie jų valdomų objektų išbraukimą iš Sąrašo.

16. Savivaldybės administracijos Finansų skyrius Klaipėdos apskrities valstybinei mokesčių inspekcijai pateikia Tarybos sprendimų, nurodytų Aprašo 8 ir 11 punktuose, nuorašus.

17. Šalių ginčai sprendžiami derybomis, o nepavykus susitarti – Lietuvos Respublikos teisės aktų nustatyta tvarka.

18. Duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir jo įgyvendinamaisiais teisės aktais.

\_\_\_\_\_\_\_\_\_\_\_\_\_\_\_\_\_\_\_\_\_\_\_